CELEX: C2004/300/26
Language: el
Date: 2004-12-04 00:00:00
Title: Απόφαση του Δικαστηρίου (δεύτερο τμήμα), της 7ης Οκτωβρίου 2004, στην υπόθεση C-402/02: Επιτροπή των Ευρωπαϊκών Κοινοτήτων κατά Γαλλικής Δημοκρατίας (Παράβαση κράτους μέλους — Οδηγίες 89/48/ΕΟΚ και 92/51/ΕΟΚ — Αναγνώριση πτυχίων — Πρόσβαση στο επάγγελμα του ειδικευμένου εκπαιδευτή δημοσίων υπαλλήλων στον τομέα των επαγγελμάτων υγείας και των φορέων τοπικής αυτοδιοικήσεως — Έννοια του “νομοθετικώς κατοχυρωμένου επαγγέλματος” — Επαγγελματική πείρα — Άρθρο 39 ΕΚ)

4.12.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 300/13
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (δεύτερο τμήμα)
   της 7ης Οκτωβρίου 2004
   στην υπόθεση C-402/02: Επιτροπή των Ευρωπαϊκών Κοινοτήτων κατά Γαλλικής Δημοκρατίας (1)
   
   (Παράβαση κράτους μέλους - Οδηγίες 89/48/ΕΟΚ και 92/51/ΕΟΚ - Αναγνώριση πτυχίων - Πρόσβαση στο επάγγελμα του ειδικευμένου εκπαιδευτή δημοσίων υπαλλήλων στον τομέα των επαγγελμάτων υγείας και των φορέων τοπικής αυτοδιοικήσεως - Έννοια του “νομοθετικώς κατοχυρωμένου επαγγέλματος” - Επαγγελματική πείρα - Άρθρο 39 ΕΚ)
   (2004/C 300/26)
   Γλώσσα διαδικασίας: η γαλλική
   Στην υπόθεση C-402/02, που έχει ως αντικείμενο προσφυγή λόγω παραβάσεως δυνάμει του άρθρου 226 ΕΚ, ασκηθείσα στις 12 Νοεμβρίου 2002, Επιτροπή των Ευρωπαϊκών Κοινοτήτων (εκπρόσωποι: Μ. Πατακιά και D. Martin) κατά Γαλλικής Δημοκρατίας (εκπρόσωποι: G. de Bergues και A. Colomb), το Δικαστήριο (δεύτερο τμήμα), συγκείμενο από τον C. W. A. Timmermans (εισηγητή), πρόεδρο τμήματος, τους C. Gulmann, J.-P. Puissochet, J. N. Cunha Rodrigues και F. Macken, δικαστές, γενικός εισαγγελέας: A. Tizzano, γραμματέας: R. Grass, εξέδωσε στις 7 Οκτωβρίου 2004 απόφαση με το ακόλουθο διατακτικό:
   
               1)
            
            
               Η Γαλλική Δημοκρατία, παραλείποντας να θεσπίσει διαδικασία αμοιβαίας αναγνωρίσεως των πτυχίων σύμφωνα με τις επιταγές των οδηγιών 89/48/ΕΟΚ του Συμβουλίου, της 21ης Δεκεμβρίου 1988, σχετικά με ένα γενικό σύστημα αναγνώρισης των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών, και 92/51/ΕΟΚ του Συμβουλίου, της 18ης Ιουνίου 1992, σχετικά με ένα δεύτερο γενικό σύστημα αναγνώρισης της επαγγελματικής εκπαίδευσης, το οποίο συμπληρώνει την οδηγία 89/48/ΕΟΚ, για την πρόσβαση στο επάγγελμα του ειδικευμένου εκπαιδευτή δημοσίων υπαλλήλων στον τομέα των επαγγελμάτων υγείας, αφενός, και των φορέων της τοπικής αυτοδιοικήσεως, αφετέρου, καθώς και διατηρώντας εθνική ρύθμιση και πρακτική της επιτροπής εξομοιώσεως των διπλωμάτων μη προβλέπουσες τη λήψη υπόψη της επαγγελματικής πείρας των διακινουμένων εργαζομένων, παρέβη τις υποχρεώσεις που υπέχει από τις οδηγίες αυτές και από το άρθρο 39 ΕΚ.
            
         
               2)
            
            
               Καταδικάζει τη Γαλλική Δημοκρατία στα δικαστικά έξοδα.
            
         
      (1)  ΕΕ C 323 της 21.12.2002.